section_heading: Mladost
paragraph_text: Sixtus je bio najstariji sin posljednjega vojvode od Parme, Roberta I. (1848. – 1907.) i njegove druge žene, infante Marije Antonije Portugalske (1862. – 1959.), kćeri portugalskoga kralja Miguela. Njegov je otac imao dvanaestero djece iz prvoga braka, i Sixtus je bio četrnaesto dijete od 24 Robertove djece. Od tih 24, bio je šesti sin, stoga je i dobio ime Sixtus.